stanford-oval/wikipedia huggingface dataset:
Karujärv
Historiaa

Järvi on syntynyt kuroutumalla erilleen Ancylusjärven lahdesta noin 8 000 vuotta sitten. Järvi on näin ollen Saaremaan vanhin järvi. Vuonna 1932 järven vedenpintaa alennettiin metrillä.
Sotien jälkeen Saarenmaan keskustaan muodostettiin neuvostoliittolaisten sotilastukikohta, joka oli ulkopuolisilta suljettu. Järvelle pääsi vasta 1991, kun miehitys päättyi. Järveen on pudonnut tänä aikana lentokone, jonka räjähtämättömät pommit makaavat koneen vieressä.
Tarinoita

Järven nimessä Karu tarkoittaa suomeksi karhua. Legendan mukaan seitsemän karhua alkoivat kärhämöidä keskenään, mutta Isä Jumala ei sitä katsonut hyvällä. Jotta tappelu loppuisi, päästi hän karhujen ylle ennennäkemättömän kaatosateen, jolloin karhut pakenivat kukin eri suuntaansa. Näin paikalle syntyi järvi, jolla oli seitsemän lahtea eri suunnissa. Toisen tarinan mukaan Saarenmaan hiiden, Suuren Tõllun, käsistä putosi maahan rattaat. Rattaiden törmäyksestä muodostui kuoppa, johon järvi sitten muodostui.
Aiheesta muualla

Kuvia tai muita tiedostoja aiheesta Karujärv Wikimedia Commonsissa
Katapultti (täsmennyssivu)

Katapultti on antiikissa ja keskiajalla käytetty piirityskone.
Katapultti voi tarkoittaa myös seuraavia:
Katapultti, RedLynxin tekstiviestitelevisiopeli vuodelta 2002
Katapultti, MTV:n televisio-ohjelma vuodelta 1971
Katapultti, Linnanmäen entinen laite
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Catapult”, voi hakea sivunnimihaulla, laajalla sivunnimihaulla tai tekstihaulla.
Harjunpää ja kiusantekijät (elokuva)

| Harjunpää ja kiusantekijät |
| --- | --- |
 Elokuvan juliste, Erkki Ruuhinen, 1993.
Ohjaaja:  Åke Lindman
Käsikirjoittaja:  Åke Lindman Esko Salervo
Perustuu:  Matti Yrjänä Joensuun romaaniin Harjunpää ja kiusantekijät (1986)
Tuottaja:  Åke Lindman
Säveltäjä:  Lasse Mårtenson
Kuvaaja:  Pertti Mutanen
Leikkaaja:  Pipsa Valavaara
Lavastaja:  Georg Sikow
Pääosat:  Kari Heiskanen Riitta Havukainen Mats Långbacka 
Valmistustiedot
Valmistusmaa:  Suomi
Tuotantoyhtiö:  Åke Lindman Film-Production
Ensi-ilta:  24. syyskuuta, 1993
Kesto:  100 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Harjunpää ja kiusantekijät on Åke Lindmanin ohjaama suomalainen rikoselokuva vuodelta 1993. Elokuva perustuu Matti Yrjänä Joensuun romaaniin Harjunpää ja Kiusantekijät vuodelta 1986.
Elokuvassa rikosetsivä Timo Harjunpää saa tutkittavakseen tapauksen, jossa it-alalla toimiva Jari Lehikoinen ja hänen vaimonsa Sanna joutuvat kiusanteon ja kiristyksen kohteeksi.
Vastaanotto

Video-oppaassa vuodelta 1994 Bello Romano piti elokuvaa pätevän rikosromaanin jäyhänä ja todentuntuisena sovituksena, jossa kuitenkin sponsorit ja ulkomaisten esikuvien kyynisen tyylikkyyden imitointi näyttäytyvät jopa häiritsevästi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”..
Palkinnot

Åke Lindmanille myönnettiin elokuvasta Viitasaaren elokuvaviikoilla 1994 Humanismin käsi -palkinto.
Sara Paavolainen voitti elokuvasta vuonna 1994 parhaan naissivuosan Jussi-palkinnon.
Katarachiás

| --- | --- |
Sijainti:  Ioánnina, Epeiros, Tríkala, Thessalia Kreikka
Vuoristo:  Athamaniká, Píndos
Korkeus merenpinnasta:  2 232 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Katarachiás (kreik. Καταραχιάς; myös Καταρραχιάς, Katarrachiás) on vuori Píndos-vuoristoon kuuluvilla Athamaniká- eli Tzoumérkavuorilla Luoteis-Kreikassa. Sen korkeus on 2 232 metriä.
Katarachiás sijaitsee Epeirokseen kuuluvan Ioánninan alueyksikön sekä Thessaliaan kuuluvan Tríkalan alueyksikön rajalla.
Harjunpää ja heimolaiset

| Harjunpää ja heimolaiset |
| --- | --- |
 DVD-julkaisun kansi.
Tyyli:  draama rikos
Pääosissa:  Kari Heiskanen Riitta Havukainen Svante Martin
Alkuperämaa:  Suomi
Alkuperäiskieli:  suomi
Esitetty:  27. joulukuuta 1995 – 17. tammikuuta 1996
Tuotantokausia:  1
Jaksoja:  4
Tuotanto
Tuottaja(t):  Olli Tola
Ohjaaja(t):  Åke Lindman
Käsikirjoittaja(t):  Åke Lindman Kari Uusitalo
Säveltäjä(t):  Lasse Mårtenson
Kuvaaja(t):  Pauli Sipiläinen
Tuotantoyhtiö(t):  Yleisradio
Aiheesta muualla
IMDb 
Elonet
Harjunpää ja heimolaiset on neliosainen suomalainen televisiosarja vuosilta 1995-1996. Se perustuu Matti Yrjänä Joensuun samannimiseen romaaniin vuodelta 1984. Sarja on Yleisradion tuotantoa ja sen on ohjannut Åke Lindman.
Juoni

Sarjassa Harjunpää tutkii tapausta, jossa kahden romanin epäillään tappaneen kolmannen verikostona.
Päärooleissa

| 0 | 1 | 2 |
| --- | --- | --- |
|  Kari Heiskanen  | … |  Timo Harjunpää   |
|  Riitta Havukainen  | … |  Onerva Nykänen   |
|  Mikko Kouki  | … |  Saska Hedman   |
|  Aarno Sulkanen  | … |  Komisario Kuosmanen   |
|  Jussi Lampi  | … |  Lampinen   |
|  Ville Virtanen  | … |  Kauranen   |
|  Tommi Eronen  | … |  Aleksi Hedman   |
|  Petri Johansson  | … |  Onni Blomerus   |
|  Matti Laitinen  | … |  Väinö Blomerus   |
|  Ove Grundström  | … |  Nordström   |
|  Svante Martin  | … |  Thurman   |
Karim Zaza

| 0 | 1 | 2 |
| --- | --- | --- |

Henkilötiedot
Syntymäaika: 9. tammikuuta 1975 (ikä 49)
Syntymäpaikka: Brøndby, Tanska
Pelipaikka: maalivahti
Pituus: 185 senttimetriä
Seura
Seura:  Lekhwiya FC
Tehtävä: Maalivahtivalmentaja
Junioriseurat
:  Brøndby
Seurat
| Vuodet | Seura | O (M) |
| 1995–2000 2000 2000 2000–2003 2003–2006 2006–2007 2007–2011 2011–2014 |  Kööpenhamina →  Fremad →  Silkeborg  Odense BK  Brøndby  Rot-Weiss Essen  Aalborg BK  FC Hjørring | 80  (0) 1 (0) 0 (0) 79 (0) 49 (0) 31 (0) 114 (0) 71 (1) |
Maajoukkue
| 2000–2009 |  Marokko | 5 (0) |
Valmennusura
2014–:  Lekhwiya FC (maalivahtiv.)
 Seurajoukkueuran tilastot kattavat vain kansalliset sarjat.
Karim Zaza (arab. كريم زازا‎, s. 9. tammikuuta 1975 Brøndby, Tanska) on marokkolainen jalkapallovalmentaja ja entinen jalkapalloilija. Maalivahtina pelannut Zaza pelasi lähes koko uransa Tanskassa, jossa hän edusti muun muassa Kööpenhaminaa, Odensea, Brøndbyta ja Aalborgia. Zaza pelasi myös Marokon maajoukkueessa yhdeksän maaottelua. Hänet on valittu kolmesti vuoden maalivahdiksi Tanskan pääsarjassa, vuosina 2001, 2002  ja 2003.
Maajoukkueura

Zaza pelasi ensimmäisen maaottelunsa Marokolle 4. toukokuuta 2000 Jamaikaa vastaan.
Valmennusura

Päätettyään jalkapallouransa kauden 2013–2014 jälkeen, hän siirtyi heinäkuussa 2014 qatarilaisen Lekhwiyan maalivahtivalmentajaksi.
Aiheesta muualla

Kuvia tai muita tiedostoja aiheesta Karim Zaza Wikimedia Commonsissa
National Football Teams (englanniksi)
Karima Meskin Saad

Karima Meskin Saad (s. 1969) on egyptiläinen entinen pikajuoksija, joka pitää hallussaan Egyptin ennätystä 400 metrillä. Saad oli myös mukana Egyptin ennätykset tehneissä 4x100 m ja 4x400 m viestikvarteteissa.
Henkilökohtaiset ennätykset

100 m (ulkorata): 11,80 Kairo, Eqypti 26. elokuuta 1995
200 m (ulkorata): 23,69 Kairo, Egypti 26. syyskuuta 1991
400 m (ulkorata): 53,38 Istanbul, Turkki 15. heinäkuuta 1995 EE
800 m (ulkorata): 2.19,8 Latakia, Syyria (Arabimaiden mestaruuskilpailut) 2. lokakuuta 1991
Saavutukset aikuisten sarjoissa

1989 Arabimaiden mestaruuskilpailujen kultaa 200 metriltä, hopeaa 400 metriltä, pronssia 100 metriltä
1991 Arabimaiden mestaruuskilpailujen kultaa 100, 200, 400 ja 800 metriltä.
1993 Arabimaiden mestaruuskilpailujen kultaa 100, 200 ja 400 metriltä.
1998 Arabimaiden mestaruuskilpailujen kultaa 100, 200 ja 400 metriltä.
Aiheesta muualla

IAAF, Saad Karima Meskin, EGY
Kihut

| Kihut |
| --- | --- |
 Leveäpyrstökihu (S. pomarinus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Kihut Stercorariidae  Gray, 1871
Suku::  Kihut Stercorarius  Brisson, 1760
Katso myös
   Kihut Wikispeciesissä   Kihut Commonsissa 
Infobox OKNimi-testi OK: 
Kihut (Stercorariidae) on rantalintujen lahkoon kuuluva heimo. Heimon kaikki lajit kuuluvat sukuun Stercorarius. Lajeja on luokittelusta riippuen 7–9, joista Suomessa on tavattu neljä. Kihut ovat keskikokoisia tai suuria lintuja, jotka viettävät suuren osan elämästään merellä.
Lajit BirdLife Suomen mukaan

Chilenkihu (Stercorarius chilensis)
Etelämantereenkihu (Stercorarius maccormicki)
Etelänkihu (Stercorarius antarcticus)
Isokihu (Stercorarius skua)
Leveäpyrstökihu (Stercorarius pomarinus)
Merikihu (Stercorarius parasiticus)
Tunturikihu (Stercorarius longicaudus)
Taksonomia

Kihut ovat sukua lokeille, kahlaajille, ruokeille ja saksinokille. Kolmessa pienemmässä lajissa, jotka kaikki pesivät ainoastaan holarktiksella, pesivillä aikuisilla on kaksi keskipyrstösulkaa ilmeisesti pidentynyt ja ainakin joillakin aikuisilla on valkoista alapuolella ja vaaleankeltaista kaulassa. Näitä piirteitä ei ole suuremmilla lajeilla, jotka elävät eteläisellä pallonpuoliskolla, lukuun ottamatta isokihua. Niinpä kihut jaetaan usein kahteen sukuun, joista vain pienet ovat suvussa  Stercorarius ja suuremmat lajit on siirretty suvuksi Catharacta. Genetiikan ja väiveiden perusteella lajin sukulaisuus ilmenee parhaiten sijoittamalla kaikki yhteen sukuun, Leveäpyrstökihujen ja isokihujen mitokondrio-DNA (periytyy äidiltä) on itse asiassa läheisempää sukua toisilleen kuin merikihuille tai pitkäpyrstökihuille tai eteläisen pallonpuoliskon lajeille. Siten risteytymisen on täytynyt olla merkittävä tekijä pohjoisen pallonpuoliskon kihujen monimuotoisuuden evoluutiossa.
Herttahuisku-unikko

| Herttahuisku-unikko |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Unikkokasvit
Suku::  Huisku-unikot Macleaya
Laji::  cordata
Kaksiosainen nimi
 Macleaya cordata  (Willd.) R.Br. 
Katso myös
   Herttahuisku-unikko Commonsissa 
Infobox OKVirheellinen NIMI-arvo: 
Herttahuisku-unikko (Macleaya cordata) on monivuotinen unikkokasvi, jota käytetään puutarhaperennana. Se on kookas ruoho, joka kasvaa kahdesta kolmeen metriä korkeaksi. Kasvin maitiaisneste on kellanruskeaa. Lehdet kasvavat vuorottain ja ovat herttamaiset, syvään liuskottuneet, sinivihreät, hieman nahkeat ja alapinnalta nukkakarvaiset. Kukinnot ovat monikukkaisia, laajoja latvaröyhyjä. Kukinto on aluksi kellanvalkea ja tummuu syksyllä vaaleanpunaiseksi. Pienet kukat ovat teriöttömiä, ne muodostuvat kahdesta verholehdestä ja lukuisista valkoisista heteistä. Hedelmänä on pieni kota. Herttahuisku-unikko kukkii elo–syyskuussa. Laji on risteytynyt kaksilajisen huisku-unikoiden suvun toisen lajin, Kiinassa kasvavan pronssihuisku-unikon kanssa, risteymänä tarhahuisku-unikko (Macleaya × kewensis). Herttahuisku-unikko on kotoisin Itä-Aasiasta, Kiinasta ja Japanista.
Aiheesta muualla

Suomen Lajitietokeskus: Herttahuisku-unikko – Macleaya cordata
Harrisonin piirikunta (Mississippi)

Harrisonin piirikunta (engl. Harrison County) on Yhdysvaltojen Mississippiin osavaltiossa sijaitseva piirikunta. Sen väkiluku oli 36 928 vuonna 2017 ja sen pinta-ala on 2 528 neliökilometriä. Biloxi ja Gulfport ovat piirikunnan hallintokeskukset.
Piirikunta on saanut nimensä Yhdysvaltain presidentti William Henry Harrisonilta.
Väestö

Piirikunnan asukkaista 64,9 prosenttia on valkoisia, 23,6 prosenttia mustia ja 5,32 prosenttia latinalaisamerikkalaisia. 6,88 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 35,7 vuotta.
Kuvia piirikunnasta

Kasinorakennuksia Biloxissa.
Keeslerin lentotukikohta piirikunnassa.
Aiheesta muualla

Kuvia tai muita tiedostoja aiheesta Harrisonin piirikunta (Mississippi) Wikimedia Commonsissa
Kerttu Peltola

Kerttu Peltola on ollut nimenä seuraavilla henkilöillä:
Kerttu Niemi, o.s. Peltola, kuulantyöntäjä
Kerttu Tapiola, o.s. Peltola, taidekauppias
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kerttu Peltola”, voi hakea sivunnimihaulla, laajalla sivunnimihaulla tai tekstihaulla.
Harry Carey, Jr.

Harry Carey, Jr. (1948)
Harry Carey, Jr. (16. toukokuuta 1921 – 27. joulukuuta 2012) oli yhdysvaltalainen näyttelijä. Hän syntyi Kaliforniassa kahden alan merkkihenkilön, Harry Careyn ja Olive Fuller Goldenin poikana.
Carey palveli toisessa maailmansodassa Yhdysvaltain laivastossa. Hän tuli uransa aikana tunnetuksi varsinkin lännenelokuvista. Niistä eräs oli Howard Hawksin Punainen virta (Red River, 1948), jossa hän esiintyi yhdessä isänsä kanssa. Hän esiintyi usein myös John Waynen kanssa, esimerkiksi elokuvassa Pako yli aavikon (1948).
Carey kuului niin kutsuttuun John Ford Stock Companyyn, ryhmään, jonka näyttelijöitä John Ford toistuvasti käytti ohjauksissaan. Hän esiintyi elokuvien ohella televisiossa, ja hänelle on myönnetty tähti Hollywood Walk of Famella.
Carey kuoli Santa Barbarassa 91 vuoden ikäisenä.
Aiheesta muualla

Harry Carey, Jr. Internet Movie Databasessa. (englanniksi)
Karri Luhtala

Karri Luhtala on hyvinkääläinen jazzpianisti ja säveltäjä, joka on opiskellut jazzia Helsingin Metropolia-ammattikorkeakoulussa ja Italian Frosinonen konservatorioissa. Luhtala valmistui Frosinonen jazzlinjalta vuonna 2011. Sitä ennen hän veti vuosina 2004–2008 Yleisradion nuortenohjelma Summerissa esiintynyttä Trio Mäihä -orkesteria.
Vuonna 2012 Konkurssi Records julkaisi Rinaldi Luhtala Jazz Projectin albumin Terranova, joka oli Karri Luhtalan ensimmäinen virallinen albumijulkaisu.
Vuodesta 2011 lähtien Luhtala on keikkaillut monien eri kansainvälisten jazzkokoonpanojen kanssa ”Il Mondo di Karri” -kiertuekonseptiinsa liittyen. Karri Luhtala sai Hyvinkään kaupungin taidepalkinnon vuonna 2015.
Diskografia

Rinaldi Luhtala Jazz Project: Terranova (2012)
Kari Antila & Karri Luhtala Organ Brothers: More (2018)
Il Mondo Di Karri: Equilibria (2018)
Dynamic Duo: Bio Organic (2022)
Aiheesta muualla

Kotisivut (Arkistoitu – Internet Archive)
Kerttu Rytkönen

Kerttu Rytkönen (1. kesäkuuta 1895 Pielavesi – 22. huhtikuuta 1991 Helsinki) oli suomalainen arkkitehti ja yksi Suomen ensimmäisitä naisarkkitehdeistä. Hän pääsi ylioppilaaksi Kuopiossa vuonna 1914 ja valmistui arkkitehdiksi 1921.
Rytkönen suunnitteli Helsingin Kaivopuistossa Kalliolinnantie 4:ssä sijainneen Salus-sairaalan. Uusklassillista tyyliä edustanut rakennus valmistui vuonna 1929. Salus-sairaalan perustajat ja omistajat olivat Kettu Rytkösen sairaanhoitajasisaret Ida ja Maria Rytkönen. He olivat perustaneet yksityisen sairaskodin Helsinkiin vuonna 1901. Vuonna 1920 he perustivat Salus-sairaalan, joka oli erikoistunut naistentauteihin ja synnytyksiin mutta myös muita potilaita hoidettiin siellä.
Salus-sairaalan rakennus vuonna 2001.
Ida Rytkönen ja Maria Rytkösen perilliset lahjoittivat sairaalan rakennuksineen vuonna 1944 Wihurin rahastolle. Sairaalatoiminta rakennuksessa jatkui vuoteen 1983 saakka, ja sen jälkeen rakennuksessa toimi vielä sydän- ja verisuonitautien perustutkimukseen erikoistunut Wihurin tutkimuslaitos vuoteen 2013 saakka. Tämän jälkeen rakennus peruskorjattiin, ja nykyisin siinä toimii Jenny ja Antti Wihurin rahasto sekä eräitä muita järjestöjä.
Haruka (juna)

| Haruka |
| --- | --- |
 Haruka-juna
Perustiedot
Junatyyppi:  pikajuna
Liikenne alkoi:  1994
Liikennöitsijä:  JR-West
Reitti
Alkuasema:  Kioton rautatieasema
Väliasemat:  3 kpl
Pääteasema:  Kansain kansainvälinen lentoasema
Matkan pituus:  102 km
Matkan kesto:  1 t 15 min
Tekniset tiedot
Raideleveys:  1 067 mm
Sähköistettu osuus:  koko reitti
Matkanopeus:  130 km/h
Haruka (jap. はるか) on Japanissa juna Kioton rautatieaseman ja Kansain kansainvälisen lentoaseman välisellä Hanwa-linjalla. Juna aloitti liikennöinnin syyskuussa 1994. Noin 102 kilometrin matka kestää 75 minuuttia.
Aiheesta muualla

Wikimedia Commonsissa on kuvia tai muita tiedostoja aiheesta .
Haruka(japaniksi)
Keskinen Neulalampi

| Keskinen Neulalampi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°06′21″N, 23°24′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Aliseen Neulalampeen 
Järvinumero:  35.578.1.009
Mittaustietoja
Pinnankorkeus:  165,8 m 
Rantaviiva:  1,49 km 
Pinta-ala:  0,08111 km² 
Tilavuus:  0,000151 km³ 
Suurin syvyys:  5,6 m 
Valuma-alue:  3,7 km² 
 fiKeskinen Neulalampi 
Keskinen Neulalampi  on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Keskinen Neulalampi on osa Vähä Mustajärven valuma-aluetta.
Maantietoa

Lammen pituus on 450 metriä, leveys 400 metriä ja sen pinta-ala on 8,1 hehtaaria. Se sijaitsee Aurejärven koillispuolella Alinen Neulalammin pohjoispuolella. Siihen laskee kuusi metsäojaa, joista yksi on samalla myös Ylisen Neulalammen laskuoja. Lammen oma laskuoja laskee Aliseen Neulalampeen. Järvet kuuluvat Neulalamminojan järviketjuun. Veden keskimääräinen viipymä järvessä on 53 vuorokautta. Rantaviivan pituus on 1,5 kilometriä. Rannat ovat suurimmaksi osaksi suota. Lampi on autio eikä sinne johda muuta tietä kuin yksi kävelypolku, joka alkaa Iso Mustajärvelle johtavalta tieltä.
Vedenlaatu

Järven vedenlaatu tutkittiin vuonna 1990 talvella, jolloin se todettiin olevan kirkasta, hyvin tumman väristä ja humuspitoista. Järven valuma-alueella on ojitettuja soita ja niiden laskuvedet happamoittavat järven vedet. Veden fosforipitoisuus on reheville järville ominainen. Järvi täyttää virkistyskäytön ehdot välttävästi.
Haunold

| Haunold |
| --- | --- |
Paikkakunta::  San Candido, Italia
Talviurheilukeskus:: Three Peaks DolomitesSki Resort
Vuori:: Rocca dei Baranci
Rinneluokitus:: Punainen
Yläasema:: 1 494 m
Ala-asema:: 1 176 m
Korkeusero:: 318 m
Pituus:: 2 000 m
Keskijyrkkyys:: 15,9 %
Hissi
Hissi:: Haunold
Tyyppi:: 4-hengen tuolihissi
Kapasiteetti:: 2 200 henkilöä/h
Ala-asema:: 1 176 m
Yläasema:: 1 495 m
Skicross
Lähtö:: 1 428 m
Maali:: 1 195 m
Korkeusero:: 233 m
Pituus:: 1 430 m
Keskijyrkkyys:: 16,3 %
Eri elementtejä:: 53 kpl
1. MC-kilpailu:: 21.12.2009
Haunold on laskettelurinne Three Peaks Dolomites Ski Resortissa San Candidossa Italiassa.
Haunold-rinteeseen rakennetulla crossradalla järjestetään freestylehiihdon maailmancupin skicrosskilpailuja.
Haumea-ryhmä

Transneptuniset kohteet ja kentaurit on merkitty kuvaan etäisyytensä ja inklinaationsa sekä kokonsa perusteella. Haumea-ryhmä on kuvassa vihreällä.
Haumea-ryhmä on samantyypissillä radoilla kulkeva transneptunisien kohteiden ryhmä Kuiperin vyöhykkeellä. Myös näiden kappaleiden pinnan ominaisuudet ovat samantyyppiset. Ryhmä syntyi Haumean ja toisen transneptunisen kohteen välisessä törmäyksessä, ja ryhmän pienemmät kappaleet ovat ryhmän pääkappaleesta kääpiöplaneetta Haumeasta (2003 EL61) irronneita sirpaleita. Ryhmä on saanut nimensä Haumean mukaan, ja se on ensimmäinen havaittu törmäyksessä syntynyt transneptunisten kohteiden ryhmä. Michael E. Brownin johtama tutkijaryhmä havaitsi Haumea-ryhmän olemassaolon vuonna 2007. Ryhmään kuuluvat Haumean ja sen kuiden lisäksi: (55636) 2002 TX300, (24835) 1995 SM55, (19308) 1996 TO66, (120178) 2003 OP32, (145453) 2005 RR43, (86047) 1999 OY3, 2003 UZ117, (308193) 2005 CB79,  2003 SQ317 ja 2009 YE7.
136108 Haumean rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
55636 2002 TX300:n rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
Kiinteistötunnus

Kiinteistötunnus on Suomessa kiinteistön yksilöivä tunnus. Kiinteistötunnuksen rakenne on määritelty kiinteistörekisteriasetuksen (5.12.1996/970) 1 §:ssä.
Kiinteistötunnus on tunnus, joka annetaan kiinteistölle, kun se rekisteröidään asemakaavan mukaisesti asemakaava-alueelle.
Kiinteistötunnuksena käytetään kaavayksikön ja kaavatontin yksilöivää tunnusta. Se muodostetaan neliosaisena numerosarjasta joka on muotoa ###-###-####-####.
1. Ensimmäinen osa on kolminumeroinen kuntanumero. Se voi olla myös kunnan jollakin alueella aikaisemmin voimassa ollut kuntanumero, mikäli sama kuntanumero ei ole ollut käytössä myös toisessa kunnassa (osakuntaliitos).
2. Seuraavat kolme osaa muodostetaan kunnan päättämällä tavalla.
Jos on kyse kaavayksiköstä, joka muodostaa yleisen alueen, kertoo numerosarjan keskimmäinen nelinumeroinen osa alueen käyttötarkoituksen seuraavasti:
• 9901 Katualue
• 9902 Tori ja katuaukio
• 9903 Puisto
• 9904 Urheilualue
• 9905 Loma- ja matkailualue
• 9906 Liikennealue
• 9907 Vaara-alue
• 9908 Erityisalue ja suojelualue
• 9909 Vesialue
Kiinteistötoimituksessa tai yhdistämällä muodostetuille kiinteistöille ja muille rekisteriyksiköille annetaan uusi kiinteistötunnus. Tontin tai yleisen alueen muodostamista tarkoittavassa lohkomisessa jäljelle jäävän muodostajakiinteistön tunnus säilyy muuttumattomana.
Muutos aikaisempaan

Aikaisemmin, ennen 10.4.2014 voimaan tullutta annetuista kiinteistötunnuksista pystyi päättelemään esimerkiksi, missä kylässä kiinteistö sijaitsi tai onko kiinteistö muodostettu lohkomalla toisesta kiinteistöstä. Aikaisemmin lohkomisessa kantakiinteistölle jäi entisen emäkiinteistön kiinteistötunnus ja siitä erotetut kiinteistöt saivat oman kiinteistötunnuksen, jonka viimeinen luku erosi emä- ja kantakiinteistön tunnuksesta.
Esimerkiksi eduskuntatalon rakennuksen rekisteriyksikön kiinteistötunnus on 91 (Helsingin kaupunki) - 13 - 400 - 2 tai toisessa neljätoistanumeroisessa määrämuotoisessa muodossa 09101304000002.  Tunnuksesta näkee, että samasta emäkiinteistöstä on erotettu useita saajakiinteistöjä.
Suomen kiinteistöjen rekisteriyksiköiden rajat on nähtävissä Maanmittauslaitoksen Karttapaikassa viikon viiveellä kiinteistötoimituksen rekisteröinnistä.
Helge Backlund

| Helge Backlund |
| --- | --- |

Henkilötiedot
Koko nimi:  Helge Götrik Backlund
Syntynyt: 1878
Kuollut: 1958
Koulutus ja ura
Tutkimusalue:  geologia
Helge Götrik Backlund (1878–1958) oli ruotsalainen geologi ja petrologi. Hän oli geologian ja mineralogian professori Åbo akademissa 1918–1924 ja Uppsalan yliopistossa 1924–1943. Hän teki tutkimusmatkoja Siperiaan, Huippuvuorille, Grönlantiin ja Etelä-Amerikkaan. Hän tutki vuorijonojen rakennetta ja magmakivilajien määrää niissä.
Kirjallisuusvuosi 1796

Kirjallisuusvuosi 1796 käsittelee vuoden 1796 tärkeitä kirjallisuuden tapahtumia, uutisia ja julkistuksia.
Tapahtumia

Ahvenanmaan ja Tukholman välille rakennettu optinen lennätin valmistui.
C. N. af Klerckerin johdolla tehty Suomenlahden kartoitus valmistui. Kartat on vuonna 2009 julkaistu nimellä Kuninkaallinen merikartasto 1791–1796.
Portugalin kansalliskirjasto (Biblioteca Nacional de Portugal) perustettiin Lissaboniin.
Julkaisuja

Christoph Gottfried Bardili – Über die Gesetze der Ideenassociation
Johann Wolfgang von Goethe – Wilhelm Meisters Lehrjahre (suom. Wilhelm Meisterin oppivuodet; ensimmäinen kehitysromaani)
Samuel Hahnemann – Versuch über ein neues Princip zur Auffindung der Heilkräfte der Arzneysubstanzen, nebst einigen Blicken auf die bisherigen (homeopatian perusajatukset)
Samuel Ireland – Miscellaneous Papers and Legal Instruments Under the Hand and Seal of William Shakespeare
Heinrich von Jannau – Geschichte von Lief- und Ehstland pragmatisch vorgetragen (kaksiosaisen teoksen jälkimmäinen osa)
Mary Wollstonecraft – Letters Written in Sweden, Norway, and Denmark
Kirjallisuusvuosi 1792

Kirjallisuusvuosi 1792 käsittelee vuoden 1792 tärkeitä kirjallisuuden tapahtumia, uutisia ja julkistuksia.